text: Кейт Бекинсейл влезе в болница, но я объркаха с Кейт Мидълтън - Известни - Edna.bg
  Кейт Бекинсейл влезе в болница, но я объркаха с Кейт Мидълтън
  Англия се слави с очарователни жени, носещи името Кейт, а това става повод за грешки и сред журналисти.
  След като миналата седмица актрисата Кейт Бекинсейл сподели с последователите си в Instagram, че е постъпила в болница заради разкъсана киста на яйчниците, тя се завърна в социалната мрежа, за да каже, че се чувства доста по-добре.
  За настроението ѝ очевидно се е погрижила и новина в уебсайта "USA Today", която съобщава, че Кейт Бекинсейл е хоспитализирана, но вместо снимка на актрисата, беше публикувана такава на Кейт Мидълтън.
  Освен че благодари за милите пожелания за възстановяване, които е получила през последните няколко дни, актрисата сподели в Instagram скрийншот на статията и написа:
  "Чувствам се доста по-добре и се надявам, че е така и при останалите момичета, които преминават през същото. Връщам се обратно към кралските си задължения. Уилям изпраща поздрави ❤"
  It happens, @usatoday. #CommentsByCelebs
  A post shared by Comments By Celebs (@commentsbycelebs) on Jan 30, 2019 at 3:23pm PST
  Шегата беше продължена и от последователите ѝ, а актрисата Сара Хайланд коментира: "Прати поздрави на Меган."
  От изданието "USA Today" обаче не се забавиха с отговор – екипът им остави коментар под публикацията на Кейт Бекинсейл с думите: "На първо място, радваме се да чуем, че се чувстваш по-добре. Извиняваме се за изображението, включено в тази статия. Очевидно нашата система е подала първото изображение в галерията ни със снимки в края на статията, вместо снимката с теб, която сложихме. Просто се случи водещата снимка в галерията да е на херцогиня Кейт. Съжаляваме за грешката и работим по въпроса това да не се случва отново."
  Като колеги можем да разберем ситуацията с изданието, но важното е, че Кейт Мидълтгън Бекинсейл вече е по-добре.